# Laurence Pithie

Laurence Pithie (Christchurch, 17 de juliol de 2002) és un ciclista professional neozelandès que, actualment, competeix amb l'equip francès Red Bull-Bora-Hansgrohe a la màxima divisió ciclista.

## Biografia
### Joventut i formació

Durant la seva adolescència, Pithie era corredor de fons; però va començar a practicar el ciclisme el 2015 arran d'una lesió i va decidir focalitzar-hi els seus esforços a partir de l'any següent, quan va competir en ciclisme en pista. La seva evolució va ser positiva i el 2019 va guanyar els títols mundials junior en òmnium i cursa americana.

### Carrera professional
#### 2021 - 2022: debut en categoria continental

Pithie fitxa per l'equip continental del Groupama-FDJ el 2021. Competeix al Circuit de Valònia, cursa de l'UCI Europa Tour 2021 (categoria 1.1), i hi acaba tercer, essent superat a l'esprint final només pels professionals Christophe Laporte i Marc Sarreau, fet que li permet obtenir el seu primer podi en una cursa d'aquest nivell. A l'agost queda tercer en les tres etapes del Baltic Chain Tour i s'imposa a la classificació general gràcies a les bonificacions aconseguides durant les etapes.
L'any següent comença la temporada a Nova Zelanda i al març s'imposa a la tercera etapa del Tour de Normandia; però dos dies més tard es fractura la clavícula en una caiguda. Recuperat, al juliol venç el Gran Premi de la vila de Pérenchies.

#### 2023: primera temporada al World Tour

Pithie ascendeix al primer equip del Groupama-FDJ, participant de ple dret al World Tour. Això li permet debutar al Tour Down Under, la seva primera cursa per etapes del World Tour. Posteriorment, aconsegueix quedar entre els deu primers al campionat en ruta neozelandès i segon al de contrarellotge junior.
Competeix al Tour dels Emirats Àrabs i aconsegueix el seu primer top-10 en categoria 1.Pro quan queda vuitè a la Nokere Koerse. Tres dies més tard aconsegueix el seu primer podi en una cursa .1, quedant subcampió a la Clàssica Loira Atlàntic i, l'endemà, aconsegueix el seu primer triomf World Tour quan s'imposa al Gran Premi Cholet-País del Loira.
Després de baixar el nivell durant la primavera, Pithie competeix al campionat del món en ruta, prova que no acaba i aconsegueix el seu primer top-5 en una clàssica World Tour, la Bemer Cyclassics. Poc més tard queda setè en la primera etapa del Renewi Tour, també World Tour.

#### 2024: primera victòria al World TourCadel Evans Great Ocean Road Race

Comença la temporada a Austràlia, on queda tres cops entre els cinc primers al Tour Down Under i altre cop a la Surf Coast Classic i, sobretot, es proclama vencedor de la Cadel Evans Great Ocean Road Race, en el que és el seu primer triomf World Tour.
Posteriorment, queda tercer en ruta i en contrarellotge als campionats neozelandesos, vuitè a Le Samyn i segon, tercer i vuitè en tres etapes de la París-Niça, on vesteix el mallot groc de líder durant la tercera etapa. A mitjans de març va córrer el seu primer monument, la Milà-Sanremo, on va aconseguir la quinzena plaça. A la primavera també va debutar a l'A través de Flandes i a la París-Roubaix, on va quedar 7è, i, al maig, a la seva primera Gran Volta, el Giro d'Itàlia. La seva bona temporada es va veure recompensada amb la convocatòria per als Jocs Olímpics de París, on va quedar el 24è de la prova contrarellotge i el 39è de la prova de ruta.
A mitjans d'agost, mentre disputa el Tour de Polònia, s'oficialitza el seu traspàs al Red Bull-Bora-Hansgrohe.

## Palmarès
### Carretera
#### 2019

    1r Critèrium, Campió nacional
    2n Contrarellotge, Campionats d'Oceania junior de ciclisme en ruta

#### 2021

    1r Baltic Chain Tour
       1r Classificació de punts
       1r Classificació de joves
    3r Circuit de Valònia

#### 2022

    Campionat nacional
       1r Sub-23, ruta
       2n Sub-23, contrarellotge
       3r Ruta
    1r Gran Premi de la vila de Pérenchies
    Vencedor de la tercera etapa del Tour de Normandia
    3r New Zealand Cycle Classic
       1r Classificació de joves
    3r Gran Premio Sportivi di Poggiana

#### 2023

    1r Gran Premi Cholet-País del Loira
    2n Clàssica Loira Atlàntic
    5è Hamburg Cyclassics
    5è Circuit de Valònia
    5è Grand Prix d'Isbergues

#### 2024

    1r Cadel Evans Great Ocean Road Race
    3r Cursa de ruta, Campionats nacionals

## Referències

* ↑ Hood, Andrew. «Did Remco Evenepoel Walk Away from Cycling’s First $10 Million Contract?». Velo, 04-11-2024 (arxiu). [Consulta: 3 febrer 2025].
* 1 2 Christian Cosserat. «Laurence Pithie : « Le plus constant »», 26 août 2021..
* ↑ Brendon Egan. «Kiwi dual gold medallist Laurence Pithie turns heads at world junior track cycling championships», 21 août 2019..
* ↑ «Kiwis sign for French pro team», 23-10-2020..
* ↑ Arnaud Guillaume. «Laurence Pithie : « Je suis aux anges »», 13-05-2021..
* ↑ «Cyclisme. Tour de Normandie : Laurence Pithie s'impose à Elbeuf lors de la 3e étape», 23-03-2022. [Consulta: 26 agost 2023].
* ↑ Nicolas Gachet. «Fracture pour Laurence Pithie», 25-03-2022..
* ↑ «Grand Prix de Pérenchies : Pithie et Arm, un doublé Groupama-FDJ». lavoixdunord.fr: La Voix du Nord, 24 juillet 2022..
* ↑ Clément Labat-Gest. «Transfert - Huit coureurs de La Conti rejoignent l'équipe Groupama-FDJ», 3 août 2022..
* ↑ «Tim Merlier fait le doublé sur Nokere Koerse», 15-03-2023. [Consulta: 26 agost 2023].
* ↑ «Cyclisme. Classic Loire Atlantique - Axel Zingle s'impose devant Pithie et Zijlaard», 18-03-2023. [Consulta: 26 agost 2023].
* ↑ «Première victoire professionnelle pour Laurence Pithie sur Cholet Pays de la Loire». [Consulta: 26 agost 2023].
* ↑ «Cyclisme. BEMER Cyclassics - Laurence Pithie, 5e : «Je ne peux pas être déçu»», 21-08-2023. [Consulta: 26 agost 2023].
* ↑ «Laurence Pithie sur sa lancée», 23-08-2023. [Consulta: 26 agost 2023].
* ↑ «Cyclisme. Tour Down Under - Laurence Pithie : «Un podium, ça aurait été sympa»», 18-01-2024. [Consulta: 29 gener 2024].
* ↑ «Cyclisme. Surf Coast Classic - Laurence Pithie : «Je tourne autour... du podium»», 25-01-2024. [Consulta: 29 gener 2024].
* ↑ «Laurence Pithie (Groupama-FDJ) remporte la Cadel Evans Ocean Race». [Consulta: 29 gener 2024].
* ↑ Monterrubio, Albert Fernández. «Etapa 2 París-Niça: De Kleijn ho aconsegueix», 05-03-2024. [Consulta: 16 març 2024].
* ↑ Alexandre. «Laurence Pithie laid the foundation», 16-03-2024. [Consulta: 17 març 2024].
* ↑ «Laurence Pithie joins Red Bull - BORA - hansgrohe» (en anglès). Red Bull-Bora-hansgrohe, 12-08-2024. [Consulta: 13 agost 2024].

## Enllaços externs

* Laurence Pithie a ProCyclingStats